Държавен вестник, бр. 52, 2018 г., стр. 11

БРОЙ  52	
Д Ъ Р Ж А В Е Н  В Е С Т Н И К 	
СТР.  11  
(2) Сигнално-охранителната дейност се 
осъществява на примерните типове обекти, 
посочени в ал. 1.
Чл. 7. Особеностите на примерните типове 
обекти по чл. 6, ал. 1, които се отразяват в ор­
ганизационните документи по глава трета, са:
1. хотелите и другите търговски обекти с 
места за настаняване, които са общодостъпни, 
с изключение на тези, за които специални 
закони предвиждат друго, и се делят на:
а) клас А – хотели, мотели, апартаментни 
туристически комплекси, вилни селища, ту­
ристически селища и вили; характеризират 
се с възможност за настаняване на по-голям 
брой посетители и наличие на сграден фонд 
и имущество, съответни на категорията на 
обекта;
б) клас Б – семейни хотели, хостели, пан­
сиони, почивни станции, къщи за гости, стаи 
за гости, апартаменти за гости, бунгала и 
къмпинги; характеризират се с по-малък брой 
места за настаняване и ограничен сграден 
фонд и имущество;
2. банките и финансовите институции, 
които се категоризират във:
а) обекти първа категория: клонове, офиси 
и изнесени работни места на банките, в кои­
то парите и ценностите в наличност са над 
140 000 лв.; в тази категория са трезорните 
помещения на банките с дневен и денонощен 
режим на работа и други помещения за съх­
раняване на пари и ценности;
б) обекти втора категория: клонове, офиси 
и изнесени работни места на банките, в които 
парите и ценностите в наличност са от 40 000 
до 140 000 лв.;
в) обекти трета категория: офиси и изнесе­
ни работни места на банките, в които парите 
и ценностите в наличност са до 40 000 лв.;
3. лечебните заведения по смисъла на чл. 2 
и 10 от Закона за лечебните заведения;
4. институциите в системата на пред­
училищното и училищното образование са: 
детските градини, училищата, центровете за 
подкрепа за личностно развитие и специали­
зираните обслужващи звена; организацията 
на охраната е елемент от образователната 
среда като съвкупност от условия, фактори и 
елементи, гарантиращи ефективно протичане 
на образователния процес и активно взаимо­
действие на всички заинтересовани страни 
за постигане на устойчивост при функцио­
нирането на системата на предучилищното 
и училищното образование;
5. спортните бази:
а) спортни организации, които осъществя­
ват тренировъчна, състезателна и организаци­
онно-административна дейност по един или 
няколко вида спорт и развиват и популяризират 
физическото възпитание и спорта;
б) спортни клубове – доброволни сдруже­
ния на граждани, регистрирани като юриди­
чески лица с нестопанска цел, които развиват 
и популяризират физическото възпитание 
и спорта и осъществяват тренировъчна и 
спортносъстезателна дейност по един или по 
няколко вида спорт;
6. спецификата на складовите бази се оп­
ределя от вида на съхраняваното имущество;
7. производствените предприятия се обо­
собяват съобразно произвежданата продук­
ция, сградния фонд, прилежащи територии 
и персонал;
8. особеностите на частните жилищни сгра­
ди се определят от тяхното местоположение; 
режим на съжителство – самостоятелни, в 
съсобственост или в режим на етажна соб­
ственост; обитатели;
9. водностопанските системи включват 
съоръжения за отнемане, съхраняване, транс­
портиране, разпределяне, отвеждане и пре­
чистване на води, за използване на водната 
енергия и за защита от вредното въздействие 
на водите;
10. всяко друго движимо или недвижимо 
имущество, владяно и/или ползвано на законно 
основание от собственика – възложител по 
договор за охраната му.
Г л а в а  т р е т а
ОРГАНИЗАЦИЯ И ИЗВЪРШВАНЕ НА ВИ­
ДОВЕТЕ ЧАСТНА ОХРАНИТЕЛНА ДЕЙ­
НОСТ ПО ЧЛ. 5, АЛ. 1 ОТ ЗАКОНА ЗА 
ЧАСТНАТА ОХРАНИТЕЛНА ДЕЙНОСТ
Раздел I
Лична охрана на физически лица
Чл. 8. Личната охрана на физически лица 
е дейност по опазване на телесната непри­
косновеност на охраняваното лице от проти­
воправни посегателства, както и по тяхното 
предотвратяване и пресичане, и се осъщест­
вява от търговци, притежаващи лиценз или 
удостоверение за извършване на частна охра­
нителна дейност по чл. 5, ал. 1, т. 1 от ЗЧОД, 
въз основа на писмен договор за охрана.
Чл. 9. (1) Лицето по чл. 51, ал. 1 от ЗЧОД 
създава организация и контролира изготвя­
нето, окомплектоването и изпращането на 
уведомленията по чл. 52, ал. 5 от ЗЧОД в 
законоустановения срок и нормативно оп­
ределения ред по чл. 52, ал. 3 и 5 от ЗЧОД.
(2) Уведомленията по ал. 1 съдържат:
1. при сключване на договор за охра­
на – данни за:
а) дата и номер, ако има такъв, на склю­
чения договор;
б) охранявания обект – имена, ЕГН/ЛНЧ, 
пол, длъжност, месторабота;